Diari Oficial de la Generalitat Valenciana


Sumari del DOGV 2458, del 27-02-1995 (1995/833952)

ORDRE de 3 de febrer de 1995, de la Conselleria d'Economia i Hisenda, per la qual es valida la Resolució de 2 de febrer de 1993, de l'Institut Valencià de Finances.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/02/03/(1)/dof/vci/html**

### Dades del document

Número de DOGV
:   2458

Data del DOGV
:   27-02-1995

Secció del DOGV
:   DISPOSICIONS GENERALS

Número del document
:   1995/833952


Data del document
:   03-02-1995

Organisme emissor
:   Conselleria d'Economia i Hisenda

Tipus de document
:   Ordre

ORDRE de 3 de febrer de 1995, de la Conselleria d'Economia i Hisenda, per la qual es valida la Resolució de 2 de febrer de 1993, de l'Institut Valencià de Finances.   
La Llei 1/1990 de la Generalitat Valenciana, de 22 de febrer, sobre caixes d'estalvis, i el Decret 81/1990, de 28 de maig, del Consell de la Generalitat Valenciana, pel qual es desplega la mencionada llei, atribuïen a la Conselleria d'Economia i Hisenda, determinades competències relatives al control, inspecció i disciplina de les entitats financeres que estan sota la tutela administrativa de la Generalitat.  
Per altra banda, la disposició addicional vuitena de la Llei 7/1990 de la Generalitat, va crear l'Institut Valencià de Finances, i el va habilitar per a «exercir les funcions relatives al control, inspecció i disciplina de les entitats financeres que estan sota la tutela administrativa de la Generalitat». Habilitació desenvolupada mitjançant Decret 132/1992 i confirmada per la Llei 2/1993, de 6 d'octubre, per la qual es modificava l'esmentada Llei 1/1990 i pel Decret 14/1994 de 25 de gener, del Govern Valencià.  
Actualment la interpretació d'aquestes normes realitzada pel Tribunal Superior de Justícia de la Comunitat Valenciana, i també raons de seguretat jurídica, aconsellen precisar la situació de la resolució administrativa adoptada en virtut de les competències anteriorment referides, per l'Institut Valencià de Finances, amb data 2 de febrer de 1993.  
Per tot això, en virtut de les funcions atribuïdes per la Llei 5/1983 de la Generalitat Valenciana, de 30 de desembre del Govern valencià i de conformitat amb el que preceptua en l'article 67 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú  
ORDENE:  
Article únic  
Es valida la Resolució de 2 de febrer de 1993, de l'Institut Valencià de Finances, per la qual s'autoritzaven determinades modificacions dels estatuts socials (disposició addicional i transitòria sisena) i del Reglament del Procediment Regulador del Sistema de Designació i elecció dels membres dels òrgans de govern (articles 2 i 5, disposició addicional i transitòria i annexos B) i C) de la Caixa d'Estalvis de València, Castelló i Alacant. Bancaixa).  
Per aquest efecte, se la ratifica tan àmpliament com en dret procedesca i amb tots els efectes que aquesta resolució produesca i haja pogut produir des de la data d'adopció per l'Institut Valencià de Finances.  
DISPOSICIó FINAL  
Aquesta ordre entrarà en vigor el dia que es publique en el Diari Oficial de la Generalitat Valenciana.  
València, 3 de febrer de 1995  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI